
Марко Д. Петровић је научни саветник у Географском институту „Јован Цвијић“ САНУ, у оквиру Одељења друштвене географије, где се бави истраживањима у области друштвене географије.
Његова експертиза обухвата друштвено-географске, регионалне и социолошке аспекте туристичке привреде, руралног развоја и локалне економије. Истраживачки рад је усмерен на међузависности привредног развоја руралних и периурбаних простора, мултифунционалног приступа истраживању сеоских средина, с посебним нагласком на туризам, као активним покретачем привредних и друштвених промена. 
У свом раду примењује вишеструке и мешовите истраживачке методе (квантитативне и квалитативне методе, посматрање учесника (P.O.), студије случаја и експериментe), у циљу дубљег разумевања савремених географских, привредних, социолошких и регионалних процеса у различитим просторима Србије и других земаља. Најзначајнији научни допринос остварује у области туристичке географије, као и у проучавању промена у више друштвено-географских и регионалних аспеката развоја.   
Поља истраживања: друштвена географија, туристичка привреда, рурални развој.

